***Projekts***

**LATVIJAS REPUBLIKAS MINISTRU KABINETS**

|  |  |
| --- | --- |
| 2015. gada \_\_\_\_\_\_\_\_\_ | Rīkojums Nr. \_\_\_ |
| Rīgā | (prot. Nr.\_\_ \_\_.§) |

**Grozījumi Ministru kabineta 2014.gada 29.jūlija rīkojumā Nr.391 „Par finansējuma piešķiršanu Jaunā Rīgas teātra ēku Lāčplēša ielā 25, Rīgā, rekonstrukcijas, nomas maksas, pārcelšanās un aprīkojuma iegādes izdevumu segšanai”**

Izdarīt Ministru kabineta 2014.gada 29.jūlija rīkojumā Nr.391 „Par finansējuma piešķiršanu Jaunā Rīgas teātra ēku Lāčplēša ielā 25, Rīgā, rekonstrukcijas, nomas maksas, pārcelšanās un aprīkojuma iegādes izdevumu segšanai” (Latvijas Vēstnesis, 2014, 149.nr.) šādus grozījumus:

1. Aizstāt rīkojuma nosaukumā vārdu „rekonstrukcijas” ar vārdu „pārbūves”.
2. Svītrot 1.punktu.
3. Papildināt rīkojumu ar 1.1 punktu šādā redakcijā:

„1.1 Likumprojektā „Par vidēja termiņa budžeta ietvaru 2016., 2017. un 2018.gadam” un likumprojektā „Par valsts budžetu 2016.gadam” paredzēt Finanšu ministrijas budžetā ilgtermiņa saistības ēku Lāčplēša ielā 25, Rīgā, pārbūves darbu (tai skaitā iebūvējamā tehnoloģiskā aprīkojuma iegādei un montāžai) izdevumu segšanai valsts akciju sabiedrībai „Valsts nekustamie īpašumi” 2016. gadā 2 710 426 *euro* apmērā, 2017. gadā 9 848 967 *euro* apmērā un 2018. gadā 5 466 179 *euro* apmērā. Kopējais finansējuma apmērs, kas paredzēts pārbūves izdevumu segšanai 2013.−2018. gadā, ir 19 006 268 *euro*.”

1. Aizstāt 2.1.apakšpunktā skaitli un vārdu „228 873 *euro*” ar skaitli un vārdu „152 582 *euro*”.
2. Aizstāt 3.punktā skaitli un vārdu „256 386 *euro*” ar skaitli un vārdu „170 924 *euro*”, bet skaitli un vārdu „228 873 *euro*” ar skaitli un vārdu „152 582 *euro*”.
3. Izteikt rīkojuma 4.1.apakšpunktu šādā redakcijā:

„4.1. šā rīkojuma 1.1 punktā minētā finansējuma ietvaros nodrošināt ēku Lāčplēša ielā 25, Rīgā, pārbūves darbu pabeigšanu līdz 2018.gada 30.jūnijam, nosakot, ka plānotais nomas līguma sākuma termiņš ir 2018.gada 1.jūlijs.”

Ministru prezidente L.Straujuma

Finanšu ministrs J.Reirs

20.10.2015. 13:35

273

A.Gulbe

67024698, aiga.gulbe@vni.lv